
Θέμα: “Πρόσκληση σε επιμόρφωση για την περιγραφική  αξιολόγηση”
Το Ινστιτούτο Εκπαιδευτικής Πολιτικής υλοποιεί τη Δράση 1 «Επιμόρφωση για την εισαγωγή της Περιγραφικής Αξιολόγησης στην υποχρεωτική εκπαίδευση», στο πλαίσιο της Πράξης «Παρεμβάσεις επιμόρφωσης για την ενίσχυση των σχολικών δομών του εκπαιδευτικού συστήματος», με κωδικό ΟΠΣ (MIS) 5004204. Σύμφωνα με την με αρ. πρωτ. 6308/Ε3/16-01-2019 Απόφαση του ΥΠ.Π.Ε.Θ., την ευθύνη της οργάνωσης και του προγραμματισμού των επιμορφώσεων έχουν τα αρμόδια ΠΕ.Κ.Ε.Σ. βάσει των οδηγιών της Επιστημονικής Επιτροπής της Δράσης 1. 
Υλοποιώντας τον Δ’ κύκλο επιμορφώσεων, που απευθύνεται στα στελέχη των σχολείων Γενικής Παιδαγωγικής μας Ευθύνης, 
καλούμε 
τις Διευθύντριες των Γυμνασίων 1ου  και 5ου της πόλης των Χανίων Καλοβράκτη Γιώτα και Πιμπλή Ρουμπίνη καθώς και τον Διευθυντή του 5ου Γυμνασίου Αθανασάκη Αντώνιο σε επιμορφωτική συνάντηση την Πέμπτη  11 Απριλίου 2019 και ώρα 10:00-14:00 στο 1ο Λύκειο Χανίων. Σε περίπτωση κωλύματος μπορεί να παρακολουθήσει  την επιμόρφωση, ο υποδιευθυντής ή εναλλακτικά ένας εκπαιδευτικός του σχολείου. 
Για την καλύτερη οργάνωση της δράσης, παρακαλείσθε να προβείτε στις ακόλουθες ενέργειες:
1. Άμεσα, να μας επιστρέψετε συμπληρωμένο τον συνημμένο πίνακα στο μέρος που σας αφορά (ηλεκτρονική διεύθυνση, Αριθ.Μητρώου, ειδικότητα κλπ).
2. Μέχρι τις 11 Απριλίου 2019 (ημέρα επιμόρφωσης), να εγγραφείτε στην ιστοσελίδα του Ι.Ε.Π., και να αποκτήσετε κωδικούς εισόδου στο σύστημά τους. 
3. Πέντε (5) εργάσιμες ημέρες μετά το πέρας της επιμόρφωσης και αφού ενεργοποιηθούν τα απογραφικά δελτία εισόδου-εξόδου των επιμορφούμενων, είναι απαραίτητο να τα συμπληρώσετε (κάνοντας χρήση των κωδικών σας),  προκειμένου να λάβετε βεβαίωση παρακολούθησης της επιμόρφωσης (και τεκμηρίωσης της αποδέσμευσης από τα υπηρεσιακά σας καθήκοντα), σύμφωνα με το Νόμο Ν. 4314/2014, όπως τροποποιήθηκε και ισχύει με την προσθήκη του άρθρ.54 Α (Ν.4403/2016). Τα απογραφικά δελτία εισόδου – εξόδου είναι προσβάσιμα στη διεύθυνση: https://www.iep.edu.gr/services/mitroo/login.php (ακολουθώντας τις αναρτημένες  οδηγίες στον ιστότοπο του ΙΕΠ : https://www.iep.edu.gr/services/mitroo/index.php). 
4. Μετά το πέρας των επιμορφώσεων Δ’ Κύκλου, έχετε την υποχρέωση να ενημερώσετε το Σύλλογο Διδασκόντων της σχολικής σας μονάδας σχετικά με την επιμόρφωση, συντάσσοντας σχετικό πρακτικό το οποίο θα παραμείνει στο αρχείο του σχολείου.
Σας ευχαριστούμε θερμά για την συνεργασία.

ΑΝΑΚΟΙΝΟΠΟΙΗΣΗ, ως προς την ημερομηνία Πέμπτη 11-4-2019


___________________________________________


Ηράκλειο, 04/04/2019


Αρ. Πρωτ.: Φ2/716


Προς: 


Γυμνάσια 1ο, 2ο, 5ο  της πόλης  των Χανίων,


Γυμνάσια Βουκολιών, Κολυμβαρίου, Πλατανιά, Καντάνου, Παλαιοχώρας, 1ο & 2ο  Κισσάμου














Κοιν.:   1) Δ/νση Δ/θμιας Εκπ/σης Χανίων


	2) Δ/νση Δ/θμιας Εκπ/σης Ηρακλείου


             3)  ΠΔΕ Κρήτης

